Iepirkuma ID Nr. RSU 2023/169/AK_ 
[bookmark: _Hlk57967883]Līgums Nr. 3-L-1/132/2024
Par džemperu un jaku iegādi pēc RSU pasūtījuma

Rīgā,       	Dokumenta parakstīšanas datums ir pēdējā pievienotā droša elektroniskā paraksta un tā   laika zīmoga datums	
Rīgas Stradiņa universitāte (sertificēta atbilstīgi ISO 9001 standartam „Kvalitātes pārvaldības sistēmas. Prasības” un atbilstīgi LVS EN ISO 50001 standartam ,,Energopārvaldības sistēmas. Prasības un lietošanas norādījumi”) rektora Aigara Pētersona personā, kurš rīkojas atbilstīgi Rīgas Stradiņa universitātes Satversmei (turpmāk – Pircējs), no vienas puses,
un
Sabiedrība ar ierobežotu atbildību “DEPORT” valdes locekļa Igora Jaceviča personā, kurš rīkojas atbilstīgi statūtiem (turpmāk – Pārdevējs), no otras puses (abi kopā turpmāk – Puses),
pamatojoties uz iepirkuma “Tekstila apģērbu iegāde RSU prezentmateriāliem” (identifikācijas Nr. RSU 2023/169/AK_) (turpmāk – Atklāts konkurss) ) 2. daļas rezultātiem, noslēdz šādu pirkuma līgumu (turpmāk – Līgums):
1. Līguma priekšmets
1.1. Pircējs pērk un Pārdevējs pēc Pircēja pasūtījuma pārdod un piegādā Pircējam džemperus un jakas, tai skaitā veic preču apdruku vai izšuvumu un austo zīmīšu ražošanu, saskaņā ar Tehnisko specifikāciju - tehnisko piedāvājumu (Līguma 1.pielikums) un finanšu piedāvājumu (Līguma 2.pielikums), turpmāk – Prece (-s), kas tiek noformēti un pievienoti Līgumam kā tā pielikumi, un ir neatņemama Līguma sastāvdaļa.
1.2. Pircējs pasūta Preces pēc nepieciešamības, un Pircējs nav saistīts ar konkrētu Preču vai Preču grupu apjomu. Pircējam nav pienākums pasūtīt visas tehniskajā specifikācijā norādītās Preces. 
1.3. Pircējs Līguma ietvaros ir tiesīgs pasūtīt citas līdzīgas/līdzvērtīgas Preces, kas nav norādītas Līguma 1.pielikumā, un kuru nepieciešamību uz Līguma slēgšanas dienu nevar paredzēt, ar nosacījumu, ka šādi iegādājamo Preču vērtība nepārsniedz 10% no Līguma 2.1.punktā noteiktās kopējās līgumcenas.   
1.4. Pārdevējs Preces piegādi veic pats ar saviem līdzekļiem un citiem nepieciešamajiem resursiem uz adresi Rīgā, Dzirciema ielā 16, iepriekš saskaņojot Preču piegādes laiku ar Līguma kontaktpersonu, kas noteikta Līguma 10.1. punktā.
2. Līgumcena un norēķinu kārtība
2.1. Līgumcena par Preču iegādi un piegādi Pircējam nepārsniedz 27 000,00 EUR (divdesmit septiņus tūkstošus euro, 00 centi), bez pievienotās vērtības nodokļa (turpmāk – PVN) (turpmāk – Līgumcena). 
2.2. Papildus Līgumcenai Pasūtītājs maksā PVN Latvijas Republikā spēkā esošajos normatīvajos aktos noteiktajā apmērā.
2.3. Cena par atsevišķām Preču vienībām ir atbilstīga Pārdevēja iesniegtajam finanšu piedāvājumam Atklātā konkursā un noteikta Līguma 2. pielikumā.
2.4. Preces cenā ir iekļautas visas izmaksas – Preces cena, Preces izgatavošanas, t.sk., kas saistītas ar izšuvumu un/vai apdruku izgatavošanu, kā arī piegādes izmaksas, nodokļi un nodevas, izņemot PVN, kā arī izmaksas, kas ir saistītas ar Preces apmaiņu, ja tāda nepieciešama, ražošanu, komplektēšanu, u.c. Līgumā noteikto saistību izpildi. 
2.5. Ja saskaņā ar normatīvajiem aktiem turpmāk tiek grozīta PVN likme (Precei piemēro PVN) vai Pārdevējs tiek reģistrēts ar PVN apliekamo personu reģistrā (vai izslēgts no tā), Līgumcena (kā arī jebkuru Līgumā noteikto daļējo maksājumu apmērs vai Preces atsevišķu pozīciju cena) ar PVN tiek grozīta atbilstoši izmaiņām bez atsevišķas Pušu vienošanās, ņemot par pamatu cenu bez PVN, kas paliek nemainīga.
2.6. Pircējs pieņem un atzīst Pārdevēja elektronisko (nodokļu) rēķinu, ja tas noformēts atbilstoši normatīvo aktu prasībām un nosūtīts uz elektronisko adresi e‑rekini@rsu.lv. Pretējā gadījumā Pārdevējs iesniedz Pircējam rēķinu rakstveidā.
2.7. Pircējs samaksu par Preci, atbilstīgi faktiski piegādātajam apjomam, veic ar pārskaitījumu uz Pārdevēja Līgumā norādīto kredītiestādes norēķinu kontu 30 (trīsdesmit) kalendāro dienu laikā pēc Pārdevēja izrakstīta rēķina un Pušu abpusēji parakstīta Preces pieņemšanas – nodošanas akta saņemšanas dienas, vai, ja Pircējs akceptē, pēc Pārdevēja izrakstīta rēķina, kas apliecina Preces piegādes pieņemšanu – nodošanu,  abpusējas parakstīšanas dienas. Izrakstot rēķinu, tajā obligāti jānorāda Līguma numurs, datums un Pircēja kontaktpersona, pretējā gadījumā Pircējs ir tiesīgs, bez soda sankciju piemērošanas, kavēt šajā punktā noteikto maksājumu termiņu.
2.8. Par samaksas dienu tiek uzskatīta diena, kad Pircējs veicis pārskaitījumu uz Pārdevēja Līgumā norādīto kredītiestādes norēķinu kontu. Norēķinu konts var tikt mainīts tikai uz Pārdevēja iesniegtas un apstiprinātas informācijas pamata, atbilstoši Līguma 10.7. punkta nosacījumiem, slēdzot rakstveida vienošanos par grozījumiem Līgumā.
2.9. Ja Līgumā noteikto maksājumu veikšanas brīdī pastāv kāda Pārdevēja parāda saistība pret Pircēju, kas izriet no šī Līguma nosacījumu neizpildes, Pircējs ir tiesīgs to vienpusēji ieskaitīt, veicot norēķinus. 
3. Preces pasūtīšana, piegāde un pieņemšana 
3.1. [bookmark: _Hlk98770543]Pārdevējs Preces piegādi Pircējam veic ne vēlāk kā 20 (divdesmit) darba dienu laikā no pasūtījuma saņemšanas dienas. Par pasūtījuma izdarīšanas brīdi ir uzskatāms Pircēja elektronisks (e-pastā) pieprasījums Preces iegādei no Līgumā norādītās Pārdevēja kontaktpersonas e-pasta adreses.  
3.2. Preču piegādes vieta – Rīga: Dzirciema iela 16. 
3.3. Precēm jābūt jaunām, nelietotām, pilnībā funkcionējošā stāvoklī, atbilstoši tehniskās specifikācijas prasībām, Pircēja definētajām prasībām un veiktajam pasūtījumam.
3.4. Vienlaicīgi ar Precēm Pārdevējs nodod Pircējam visu Preču pavadošo dokumentāciju, izpilddokumentāciju (ar tulkojumu latviešu valodā) un garantijas dokumentāciju, ja tāda konkrētajām Precēm ir paredzēta.
3.5. Pēc Preces piegādes Pircējam tiek atvēlētas 30 (trīsdesmit) dienas Preces atbilstības Līguma nosacījumiem izvērtēšanai. Ja Pircējs konstatē nekvalitatīvu Preci (t.sk. Preces apdruku), 30 (trīsdesmit) dienu laikā no tās pieņemšanas brīža informē par to Pārdevēju, kuram ir pienākums 10 (desmit) dienu laikā nomainīt Preci pret ekvivalentu, kas atbilst Tehniskās specifikācijas – tehniskā piedāvājuma nosacījumiem.
3.6. Preces pieņemšana – nodošana tiek noformēta ar Preces pieņemšanas – nodošanas akta un/ vai Pārdevēja izrakstīta rēķina, kas apliecina Preces pieņemšanu – nodošanu, abpusēju parakstīšanu. Ja Preces pieņemšanas – nodošanas ietvaros tiek konstatētas kādas neatbilstības (iztrūkums, nekvalitatīvs materiāls, kas izirst, vai kuram ir citi defekti, u.c. trūkumi), Pārdevējam neatbilstības jānovērš bez papildus samaksas ne vēlāk kā 10 (desmit) darba dienu laikā vai citā ar Pircēju saskaņotā termiņā. 
3.7. Jautājumi par Preču atbilstību Līguma noteikumiem tiek risināti Pusēm savstarpēji vienojoties. Ja 2 (divas) nedēļas vienoties neizdodas, Pircējs ir tiesīgs pieaicināt ekspertu. Ja eksperta slēdziens apstiprina par pamatotu Pircēja viedokli, Pārdevējs ne tikai novērš attiecīgos trūkumus, bet arī Pircēja noteiktā termiņā un kārtībā sedz eksperta pieaicināšanas izmaksas.
3.8. Ar Pārdevēja izrakstīta rēķina un/vai Preču pieņemšanas – nodošanas akta abpusēju parakstīšanu, Pārdevēja piegādātās Preces tiek uzskatītas par atbilstošām Līgumā noteiktajām prasībām, un kalpo par pamatu norēķinu veikšanai ar Pārdevēju.
4. Pārdevēja saistības
4.1. Pārdevējs apņemas:
4.1.1. veikt savlaicīgu un kvalitatīvu Preču piegādi Pircēja pārstāvja klātbūtnē Līgumā noteiktajos termiņos un kārtībā, iepriekš savstarpēji saskaņojot konkrētu Preču piegādes laiku un vietu;
4.1.2. nodrošināt, ka Preces ir nevainojamā kvalitātē, atbilstošas Pircēja izvirzītajām prasībām, Līguma nosacījumiem un Pircēja pasūtījumam;
4.1.3. izpildīt Līgumu pilnā apjomā ar saviem resursiem un darbaspēku, organizēt un veikt uzdevumus, kas nepieciešami Līguma izpildei;
4.1.4. piegādāt Preces atbilstoši garantijas un ražotāja noteiktajām Preču transportēšanas prasībām. Ja Pārdevējs piegādā Preces neatbilstoši garantijas vai ražotāja noteiktajām transportēšanas prasībām, Pircējs šīs Preces nepieņem. Nepieciešamības gadījumā, pēc Pircēja pieprasījuma, Pārdevējam ir jāuzrāda attiecīga dokumentācija par ražotāja transportēšanas prasību ievērošanu Preču piegādes procesā (atbilstoši Preču specifikai, ievērojot speciālos noteikumus attiecībā uz Preču piegādi noteiktā temperatūrā, vidē, vielā, iepakojumā utt.);
4.1.5. pieņemt atpakaļ Preces gadījumā, ja tās neatbilst Līguma prasībām, atgriežot Pircējam veikto samaksu un sedzot Pircējam nodarītos zaudējumus;
4.1.6. Pircēja telpās un teritorijā ievērot Pircēja iekšējās kārtības un ugunsdrošības noteikumus un darba režīmu, ievērot darba aizsardzības, ugunsdrošības instrukcijas, normatīvos aktus, kā arī uzņemties pilnu atbildību par minēto iekšējo un ārējo normatīvo aktu pārkāpumiem un to izraisītām sekām;
4.1.7. uzņemties pilnu atbildību par Pircējam un/vai trešajām personām nodarītajiem zaudējumiem;
4.1.8. pilnā apmērā segt Pircējam no Līguma izrietošo zaudējumu atlīdzināšanas un citu Pārdevēja maksājuma saistību administrēšanas un piedziņas izdevumus, kādi Pircējam rodas Pārdevēja vainas vai bezdarbības rezultātā;
4.1.9. nekavējoties pēc Pircēja pieprasījuma saņemšanas iesniegt ar Līguma izpildi saistīto informāciju (pārskatu);
4.1.10. nekavējoties ziņot Pircējam par tādiem apstākļiem Līguma izpildes gaitā, kas var ietekmēt un/vai aizkavēt Līgumā noteiktos izpildes termiņus vai kā citādi negatīvi ietekmēt Līguma izpildi;
4.1.11. nekavējoties, bet ne vēlāk kā 3 (trīs) darba dienu laikā rakstveidā informēt Pircēju, ja Līguma izpildes laikā: 
4.1.12. tiesā tiek ierosināta Pārdevēja maksātnespējas procesa, vai tiesiskās aizsardzības (ārpustiesas tiesiskās aizsardzības) procesa lieta, vai pieņemts lēmums par Pārdevēja likvidācijas procesa uzsākšanu; 
4.1.13. Pārdevēja saimnieciskā darbība tiek apturēta ilgāk par 2 (divām) nedēļām;
4.1.14. Pārdevējs tiek reģistrēts ar PVN apliekamo personu reģistrā vai izslēgts no tā (atsūtot Pircējam apliecības kopiju);
4.1.15. Pārdevējam tiek piemērotas, vai uz Līgumu ir attiecināmas – attiecīgās starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
4.2. Pārdevējam ir tiesības:
4.2.1. ievērojot Līguma noteikumus, pieprasīt un saņemt no Pircēja visu nepieciešamo informāciju, materiālus, dokumentus un atbalstu, kas nepieciešama kvalitatīvai Līguma izpildei;
4.2.2. atbilstoši Līguma un normatīvo aktu noteikumiem saņemt samaksu par Precēm Līgumā noteiktajā kārtībā un apmērā.
4.3. Pārdevējam nav tiesību nodot Līguma vai tā daļas izpildi trešajām personām, izņemot gadījumus, ja Pārdevēju aizstāj ar citu atbilstoši komerctiesību jomas normatīvo aktu noteikumiem par komersantu reorganizāciju un uzņēmumu pāreju.
5. Pircēja saistības
5.1. Pircējs apņemas:
5.1.1. savlaicīgi veikt Līguma nosacījumiem un pasūtījumam atbilstošu Pārdevēja piegādāto Preču pieņemšanu;
5.1.2. veikt samaksu par kvalitatīvu, Līguma nosacījumiem un veiktajam pasūtījumam atbilstošu Preču piegādi Līgumā noteiktajos termiņos un kārtībā;
5.1.3. ciktāl tas ir atkarīgs no Pircēja, Pārdevējam nodrošināt pienācīgus apstākļus Preču piegādei;
5.1.4. informēt Pārdevēju par visiem apstākļiem, par iespējamiem vai paredzamiem kavējumiem, kas ietekmē vai var ietekmēt Līguma precīzu un pilnīgu izpildi.
5.2. Pircējam ir tiesības:
5.2.1. izvirzīt pretenziju Pārdevējam vai atteikties no Preču pieņemšanas un/vai Preču pieņemšanas – nodošanas akta parakstīšanas, ja Precēm ir novērojami bojājumi vai citi trūkumi;
5.2.2. kontrolēt un pārbaudīt Līguma izpildes gaitu, saņemt informāciju, dokumentāciju, skaidrojumus par izpildes gaitu, kā arī par apstākļiem, kas traucē, vai varētu traucēt Līguma kvalitatīvu izpildi;
5.2.3. nodot ar Līgumu saistīto informāciju tā izpildes kontrolē iesaistītajām institūcijām saskaņā ar normatīvajiem aktiem vai citiem noslēgtajiem līgumiem, kā arī tiesības no Līguma izrietošo maksājumu piedziņu vai visu prasījumu nodot (cedēt) trešajām personām.
5.3. Pasūtītājs Līguma izpildes kontroli veic pats par saviem līdzekļiem, ja nepieciešams, pieaicinot speciālistus un ekspertus.
6. Garantija
6.1. Preču kvalitātei pilnībā jāatbilst Pircēja izvirzītajām minimālajām prasībām un tehniskajiem parametriem, kas detalizēti norādīti tehniskajā specifikācijā.
6.2. Preces garantija jānodrošina atbilstoši tehniskajā specifikācijā noteiktajām prasībām. Garantijas termiņš iestājas no konkrēto Preču pieņemšanas – nodošanas akta parakstīšanas dienas un ir 12 (divpadsmit) mēneši. 
6.3. Garantijas termiņā Pārdevējs ir atbildīgs par jebkuru Preču defektu, ja vien tas nav radies Pircēja nepareizas Preču ekspluatācijas rezultātā (un Pircējs ticis informēts par pareizu ekspluatāciju).
6.4. Ja garantijas periodā Precēm tiek konstatēti bojājumi vismaz 2 (divas) reizes, un tie nav radušies Preču nepareizas ekspluatācijas rezultātā, Pircējam ir tiesība pieprasīt no Pārdevēja Preču nomaiņu bezierunu kārtībā uz Pārdevēja rēķina 5 (piecu) darba dienu laikā ar tādām pašām vai ekvivalentām tehniskās specifikācijas prasībām atbilstošām Precēm.
7. Konfidencialitāte un fizisko personu datu aizsardzība
7.1. Visa informācija, ko kāda no Pusēm sniedz otrai Līguma izpildes laikā vai arī tā atklājas pildot Līguma saistības, kā arī jebkura šīs informācijas daļa, tai skaitā, bet ne tikai informācija par otras Puses darbību, biznesa procesiem/funkcijām, finanšu stāvokli, darbinieku darba samaksu, tehnoloģijām, tai skaitā rakstiska, mutiska, datu formā uzglabāta, audio – vizuāla un jebkurā citā veidā uzglabāta informācija tiek prezumēta par konfidenciālu. Šaubu gadījumā Puses precizē attiecīgās informācijas statusu.
7.2. Pusēm nav tiesību izpaust konfidenciālu informāciju trešajām personām bez otras Puses rakstiskas piekrišanas. Pusēm ar vislielāko rūpību un uzmanību ir jārūpējas par konfidenciālās informācijas drošību un aizsardzību. Pienākums neizpaust konfidenciālu informāciju ir spēkā arī pēc Līguma darbības beigām, kā arī pēc pirmstermiņa līgumattiecību pārtraukšanas.
7.3. Pušu pienākums ir nodrošināt, ka tās amatpersonas, darbinieki, konsultanti un citas atbilstošas personas, kuras izmantos otras Puses konfidenciālo informāciju, saņems un izmantos to vienīgi Līguma izpildes nodrošināšanai un tikai nepieciešamajā apjomā, kā arī uzņemsies un ievēros vismaz tādas pašas konfidencialitātes saistības, kādas Pusēm ir noteiktas ar Līgumu.
7.4. Pienākums ievērot konfidencialitāti neattiecas uz informāciju, kura ir jāatklāj normatīvajos aktos noteiktajām personām šajos aktos noteiktos gadījumos, apjomā un kārtībā.
7.5. Ja Līguma ietvaros tiek iegūti dokumenti vai informācija, kas satur, vai var saturēt fizisko personu datus, Puses ir tiesīgas apstrādāt no otras Puses iegūtos datus tikai ar mērķi nodrošināt Līgumā noteikto saistību izpildi, ievērojot spēkā esošajos normatīvajos aktos noteiktās prasības Datu apstrādei un aizsardzībai, tajā skaitā, Eiropas parlamenta un padomes regulu (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula). Puse, kura nodod otrai Pusei fizisko personu datus apstrādei, atbild par attiecīgo datu subjektu personas datu apstrādes tiesiskā pamata nodrošināšanu, un īsteno atbilstošus tehniskos un organizatoriskos pasākumus fizisko personu datu aizsardzībai.
8. Nepārvarama vara
8.1. Puses tiek atbrīvotas no atbildības par Līguma saistību nepildīšanu nepārvaramas varas vai ārkārtēju apstākļu dēļ, kurus attiecīgā puse (vai Puses) nevarēja ne paredzēt, ne novērst, ne ietekmēt un par kuru rašanos puses nav atbildīgas, izņemot Līgumā noteiktos gadījumus. Par šādiem apstākļiem atzīstamas stihiskas nelaimes, kara darbība, blokāde, civiliedzīvotāju nemieri, streiki, sakaru un kredītiestāžu darbība.
8.2. Katra no Pusēm, kuru Līguma ietvaros ietekmē nepārvaramas varas apstākļi, nekavējoties par to informē otru Pusi.
8.3. Ja kāda no Pusēm, kuras rīcību ietekmē nepārvarama vara, bez objektīva iemesla neinformē otru Pusi par nepārvaramas varas apstākļu iestāšanos 5 (piecu) darbdienu laikā, attiecīgā Puse netiek atbrīvota no Līguma saistību izpildes.
8.4. Ja nepārvaramas varas apstākļi turpinās ilgāk nekā 30 (trīsdesmit) kalendāra dienas, Puses kopīgi risina jautājumu par Līguma turpmāko izpildi vai izbeigšanu. Līguma izbeigšanas gadījumā, kuras pamats ir nepārvarama vara, nevienai no Pusēm nav tiesību prasīt zaudējumu atlīdzību.
9. Pušu mantiskā atbildība
9.1. Ja Puses vispār neizpilda kādu no Līguma izrietošajām saistībām (nepiegādā Preces, neapmaksā rēķinu bez attaisnojoša iemesla), vainīgā Puse par katru no pārkāpumiem maksā otrai Pusei vienreizēju līgumsodu par katru neizpildes gadījumu EUR 100,00 EUR (simts euro, 00 centi) apmērā. 
9.2. Ja Puses kādu no Līguma izrietošajām saistībām izpilda nepienācīgi vai neizpilda īstā laikā (termiņā), vainīgā Puse par katru no pārkāpumiem maksā otrai Pusei līgumsodu 0,5%  apmērā no laikā neizpildītās saistības summas par katru nokavēto dienu, bet ne vairāk kā 10% no pamatparāda vai galvenās saistības apmēra ja saistība ir izsakāma naudas izteiksmē, vai EUR 100,00 (simts euro, 00 centi) par katru nokavēto dienu, ja saistība nav izsakāma naudas izteiksmē, bet ne vairāk kā 10% no pamatparāda vai galvenās saistības apmēra. 
9.3. Ja kāda no Pusēm pārkāpj Līguma 7. sadaļā noteiktās konfidenciālas informācijas neizpaušanas saistības, kas ir radījis vai reāli var radīt kaitējumu, vainīgā Puse otrai Pusei maksā vienreizēju līgumsodu par katru pārkāpumu EUR 100,00 (simts euro, 00 centi) apmērā.
9.4. Ja kāda no Pusēm tiek saukta pie atbildības par fizisko personu datu aizsardzības pārkāpumu, ko izdarījusi otra Puse, vainīgā Puse, ciktāl tā ir atbildīga par pārkāpumu, atlīdzina visas izmaksas, maksājumus, kaitējumu, izdevumus vai zaudējumus, kurus tā nodarījusi savas darbības vai bezdarbības rezultātā.
9.5. Gadījumā, ja Pusēm, atbilstoši Līguma 9.1., 9.2., 9.3.punktu noteikumiem jāmaksā līgumsods, Puses tā apmaksu veic 15 (piecpadsmit) darba dienu laikā pēc pretenzijas un līgumsoda rēķina saņemšanas.
9.6. Laikā, kad Pārdevēja saimnieciskā darbība ir apturēta, Pircējam līgumsods netiek aprēķināts.
9.7. Līgumsoda samaksa neatbrīvo Puses no turpmākas saistību izpildes, ja vien Puses konkrētā gadījumā nevienojas savādāk.
9.8. Puses, saskaņā ar Civillikumu, ir pilnībā atbildīgas par otrai Pusei vai trešajām personām nodarītiem tiešiem zaudējumiem, kas radušies Līgumā un tā pielikumos noteikto pienākumu neizpildes, nepilnīgas izpildes vai normatīvo aktu noteikumu pārkāpumu rezultātā.
10. Līguma darbības termiņš, grozījumu izdarīšana un Līguma izbeigšana
10.1. Līgums stājas spēkā tā abpusējas parakstīšanas dienā un ir spēkā 24 (divdesmit četrus) kalendāros mēnešus vai līdz brīdim, kad kopējā no Līguma izrietošo visu pasūtījumu summa sasniedz Līgumcenu, atkarībā no tā, kurš nosacījums iestāsies pirmais. Ja 12 (divpadsmit) mēnešu laikā no Līguma spēkā stāšanās dienas Līgumcena nav apgūta, Puses, savstarpēji rakstveidā vienojoties, var pagarināt Līguma darbības termiņu uz 12 (divpadsmit) mēnešiem, nepārsniedzot Līgumcenu. 
10.2. Līgums var tikt izbeigts pirms termiņa jebkurā brīdī, Pusēm savstarpēji par to rakstveidā vienojoties.
10.3. Pircējs ir tiesīgs vienpusēji izbeigt Līgumu, par to rakstveidā paziņojot Pārdevējam 10 (desmit) darba dienas iepriekš, neatlīdzinot tādējādi radušos izdevumus un/vai zaudējumus, ja: 
10.3.1. Pārdevējs vismaz 2 (divas) reizes nav ievērojis Līgumā noteikto Preču piegādes termiņu; 
10.3.2. Pārdevējs vismaz 2 (divas) reizes piegādājis Līguma prasībām neatbilstošu vai nekvalitatīvu Preci, par ko ir sastādīts akts par konstatētajiem trūkumiem; 
10.3.3. Pārdevējs neizpilda kādu citu no Līguma saistībām un pat pēc brīdinājuma saņemšanas turpina to nepildīt vai pieļauj pārkāpuma atkārtošanos; 
10.3.4. Pārdevējs atkārtoti nepilda garantijas termiņa saistības;
10.3.5. Pārdevējs Līguma noslēgšanas vai izpildes laikā sniedzis nepatiesas ziņas vai apliecinājumus;
10.3.6. Pārdevējs Līguma noslēgšanas vai izpildes laikā pārkāpis normatīvo aktu prasības attiecībās uz Līguma slēgšanu vai izpildi;
10.3.7. ja tiesā tiek ierosināta Pārdevēja maksātnespējas, vai tiesiskās aizsardzības (ārpustiesas tiesiskās aizsardzības) procesa lieta, vai pieņemts lēmums par Pārdevēja likvidācijas procesa uzsākšanu; 
10.3.8. ja Pārdevēja saimnieciskā darbība ir apturēta ilgāk par 2 (divām) nedēļām;
10.3.9. Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
10.4. Pārdevējs ir tiesīgs vienpusēji izbeigt Līgumu, par to rakstveidā paziņojot Pircējam 10 (desmit) darba dienas iepriekš, neatlīdzinot tādējādi radušos izdevumus un/vai zaudējumus, ja: 
10.4.1. Pircējs vismaz 2 (divas) reizes nav ievērojis Līgumā noteikto maksājumu saistību termiņu un Pārdevējs ir informējis Pircēju par rēķina apmaksas kavējumu, bet Pircējs to nav novērsis Pārdevēja noteiktajā termiņā;
10.4.2. Pircējs neizpilda kādu citu no Līguma saistībām un pēc brīdinājuma saņemšanas turpina to nepildīt vai pieļauj pārkāpuma atkārtošanos.
10.5. Puses ir tiesīgas vienpusēji izbeigt Līgumu vai atlikt Līguma izpildi bez sankciju piemērošanas, gadījumā, ja tas pamatots ar valsts, pašvaldības vai augstākstāvošu iestāžu un institūciju izdotajiem normatīvajiem aktiem vai pārvaldes lēmumiem.
10.6. Ja Pircējs izbeidz Līgumu sakarā ar to, ka Pārdevējs nepilda savas saistības atbilstoši Līguma nosacījumiem, Pārdevējam ir pienākums Pircēja noteiktajā termiņā atgriezt Pircēja veikto samaksu (ja tāda ir veikta). Ja Pircējs šādā gadījumā ir jau saņēmis Preces vai vismaz to daļu un vēlas tās atzīt par pieņemamām, ir noformējams atbilstošs pieņemšanas – nodošanas akts un veicama samaksa (vai attiecīgi atgriežama), atbilstoši Preču apjoma vērtībai.
10.7. Jebkādas izmaiņas Līgumā var tikt izdarītas vienīgi pēc Pušu rakstiskas vienošanās, kas ar parakstīšanas dienu kļūst par Līguma neatņemamu sastāvdaļu. Ja Puses nevar vienoties, spēkā paliek iepriekšējie Līguma noteikumi. 
10.8. Jebkādas izmaiņas Līgumā (t.sk. par piegādes vietas maiņu vai papildināšanu, par norēķinu konta maiņu) var tikt izdarītas vienīgi pēc Pušu rakstiskas vienošanās, kas ar parakstīšanas dienu kļūst par Līguma neatņemamu sastāvdaļu. Ja Puses nevar vienoties, spēkā paliek iepriekšējie Līguma noteikumi. 
10.9. Būtiskas izmaiņas Līguma punktos ir pieļaujamas atbilstoši Publisko iepirkumu likuma 61. panta otrās daļas un trešās daļas pirmajam punktam un var attiekties uz jebkuriem Līguma noteikumiem, ja izmaiņu nepieciešamība izriet no jauniem, objektīviem apstākļiem, kas radušies pēc Līguma noslēgšanas un kas Līguma slēgšanas brīdī nepastāvēja un nebija saprātīgi un precīzi prognozējami. Tāpat par būtiskiem Līguma grozījumiem ir uzskatāmi un tie ir pieļaujami, iestājoties jebkādiem apstākļiem, kas atbilst jebkuriem no Publisko iepirkumu likuma 61. panta trešajā daļā minētajiem priekšnoteikumiem, tajā skaitā izmaiņas var veikt, ja ir Pircējam, atbilstoši Līguma 1.3. punktam, radusies nepieciešamība iegādāties arī citas līdzvērtīgas preces, kas nav iekļautas Tehniskajā specifikācijā/Tehniskajā piedāvājumā (1.pielikums) un kuru nepieciešamību uz Līguma slēgšanas dienu nebija iespējams paredzēt. Tādā gadījumā šādi iegādājamo Preču vērtība nepārsniedz 10% no Līguma 2.1. punktā noteiktās kopējās Līgumcenas. 
10.10. Puse, kura iniciē Līguma 10.8. punktā noteiktās izmaiņas, iesniedz otrai Pusei rakstveidā objektīvi pamatotu iesniegumu, pēc kā Puses lemj par izmaiņu veikšanu vai atteikšanu.
11. Citi noteikumi
11.1. [bookmark: _GoBack]Kā atbildīgo un pilnvaroto personu par Līguma izpildi, Preces pieņemšanu, iespējamo papildinājumu vai izmaiņu saskaņošanu (izņemot Līguma grozījumu parakstīšanu) no Pircēja puses Pircējs nosaka ------ -------, tālr. --------, e-pasta adrese: ------.-------@rsu.lv, un no Pārdevēja puses Pārdevējs nosaka ----- -------, tālr. --------, e-pasta adrese: -----@joma-sport.lv, izmaiņu personālsastāvā gadījumā vienpusēji rakstiski informējot otru Pusi.
11.2. Dokumenti, ziņas vai cita korespondence, kas ierakstītā pasta sūtījumā nosūtīta uz Līgumā norādīto Puses adresi, uzskatāma par paziņotu 7. (septītajā) dienā pēc sūtījuma nodošanas pasta iestādē, savukārt, ja tā nosūtīta elektroniski uz Pušu norādītajām elektronisko pastu adresēm, parakstīta ar drošu elektronisko parakstu un satur laika zīmogu, tad uzskatāma par paziņotu 2. (otrajā) dienā pēc nosūtīšanas.
11.3. Ja kādai no Pusēm (t.sk. Pārdevēja apakšuzņēmējam) tiek mainīts juridiskais statuss, amatpersonu paraksta tiesības vai kāds no Līgumā minētajiem Puses rekvizītiem, telefona, faksa numurs, e-pasta adrese, biroja pasta adrese u.c., tad Puse nekavējoties rakstiski paziņo par to otrai Pusei. Ja Puse neizpilda šo noteikumu, uzskatāms, ka otra Puse ir pilnībā izpildījusi savas saistības, lietojot Līgumā norādīto informāciju. Šis noteikums attiecas arī uz Līgumā minētajiem Pušu pārstāvjiem un to rekvizītiem.
11.4. Pārdevējs bez saskaņošanas  ar Pircēju nav tiesīgs veikt Līguma izpildē iesaistīto apakšuzņēmēju nomaiņu un iesaistīt papildu apakšuzņēmējus. Nomaiņa un piesaiste tiek veikta atbilstoši PIL 62. pantam.
11.5. Gadījumā, ja Līguma izpildes laikā (ja attiecināms) tiek nomainīts apakšuzņēmējs vai tiek iesaistīts jauns apakšuzņēmējs vai arī šādu apakšuzņēmēju apakšuzņēmējs, kuri atbilst PIL 63. panta trešās daļas izpratnē un kuru sniedzamo pakalpojumu vērtība ir vismaz 10 000 euro, izslēgšanas nosacījumu pārbaude tiks veikta atbilstoši PIL 42. panta noteikumiem  uz to datumu, kad Pircējs lemj par atļaujas sniegšanu Pārdevējam nomainīt apakšuzņēmēju vai piesaistīt jaunu apakšuzņēmēju līguma izpildes nodrošināšanai.  
11.6. Puses strīdus risina savstarpēju sarunu ceļā. Ja šādā veidā 30 (trīsdesmit) kalendāro dienu laikā vienošanos panākt nav iespējams, Puses strīdu risina atbilstīgi Latvijas Republikā spēkā esošajiem normatīvajiem aktiem.
11.7. Ja rodas strīds par Līguma saistību saturu, Līguma noteikumu interpretācijā Puses piemēro Iepirkuma noteikumus un Pārdevēja iesniegto piedāvājumu.
11.8. Līgums sastādīts latviešu valodā uz 9 (deviņām) lapām, noformēta elektroniskā dokumenta veidā. Pusēm ir pieejams parakstīts Līgums elektroniskā formātā. Līgumam tā noslēgšanas dienā ir šādi pielikumi:  
11.8.1. [bookmark: _Hlk131088600]1.pielikums “Tehniskā specifikācija/tehniskais piedāvājums” uz 12 (divpadsmit) lapām;
11.8.2. 2. pielikums “Finanšu piedāvājums “ uz 1 (vienas) lapas.
12. Pušu rekvizīti un paraksti
	Pircējs:
Rīgas Stradiņa universitāte
Reģ. Nr. 90000013771
Dzirciema iela 16, Rīga, LV-1007
Banka: AS “Swedbank”
SWIFT kods: HABALV22
Konta Nr. LV02HABA0551000376050
Banka: AS “SEB banka”
SWIFT kods: UNLALV2X
Konta Nr. LV28UNLA0050013752619


Rektors
Aigars Pētersons

__________________________
 (paraksts)
	Pārdevējs: 
Sabiedrība ar ierobežotu atbildību “DEPORT”
Reģ. Nr. 40103488571
Uzvaras bulvāris 10, Rīga, Latvija, LV-1048
Banka: AS “Swedbank”
SWIFT kods: HABALV22
Konta Nr. LV20HABA0551032009366




Valdes loceklis
Igors Jacevičs

__________________________
(paraksts)



DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

